als_Latn bos_Latn ron_Latn
Muzika e kampioneve u luajt serish mbi kontinent dhe kampionet e medhenj treguan menjehere forcen duke fituar sfidat e tyre. Mbrojtesit e kompeticionit te Real Madrid mund te jene ne krize ne kampionat por jo ne Champions, aq sa fitorja e thelle 5-1 ndaj Basel mund te jete dhe kura e duhur dhe per La Ligan. Zviceranet, jo vetem qe kishin diferenca te frikshme me Los Blancos, por bene dhe dhurata si ajo e minutes se 14-t, kur Suchy devijoi goditjen e Nachos per ne porte. Gjithsesi Reali nuk mund te fitonte vetem me dhurata dhe Bale mendoi te conte ne kembe “Santiago Bernabeun” nepermjet nje perle te vertete futbollistike. Me nje mesatare prej 1.52 gola per ndeshje ne Champions nuk mund te mungonte ne takimin me rrjeten as Ronaldo dhe kete beri vetem pak sekonda me pas. Nderkohe qe para pushimi pati kohe per golin e pare ne Champions me fanellen e Real te James Rodriguez dhe ate te Basel per Gonzalez. Ne pjesen e dyte ju pergjigj apelit dhe Karim Benzema pas nje muri fantastik me Ronaldon.
Blerja me e diskutuar e veres, Mario Balotelli dhe Gerarrd i dhane fitoren Liverpulit pas nje ndeshjeje dritheruese ndaj Ludogorets ku gjithcka u zgjidh ne fund. Goli Balotelli duket sikur i hoqi geshtenjat nga zjarri Brendan Rodgers, por barazimi i Dani Abalo ngriu tifozet ne “Anfield” perpara se nje 11-metersh ne minuten e 93-te te ndizte me ne fund driten jeshile per suksesin e Redsave.
Surprizen e mbremjes e beri Olympiakos, qe e shnderroi ne “ferr” Karaiskaqin per nenkampionet e Atletikos, qe vitin e kaluar brenda 90 minutave te rregullta nuk ishin mundur kurre. “Los Colchoneros” u vune ne gjume nga greket qe kaluan perpara qe ne minuten e 13-te me Musuaku. Atletiko jo vetem qe nuk u kundepergjigj por pesoi dhe te dytin nga nje ish lojtar i Primeras, Ibrahim Afelay. Perpara pushimit nje ekspert i ketij kompeticioni si Mandzukic provoi te kthente ne loje spanjollet, por gjiganti Mitroglou i tregoi serish rrugen e humbjes skuadres se Simeones, pavaresisht se Griezman shkurtoi shifrat ne te 86-en. Sezon i ri dhe “Zonje e Re” ne Champions, me Juventusin qe vuajti por ne fund fitoi ndaj Malmoes, fale magjive te te zakonshmit Carlos Tevez, qe u kthye te goli ne kete kompeticion pas plot pese vjetesh duke finalizuar jo njehere por plot dy here ndaj suedezeve.
Ne Grupin C, Zeniti i Shen Peterburgut i preu krahet shqiponjave te Benfikes fale dy ish-njohjeve te vjetra te portugezeve, Hulk dhe Witsel qe shenuan golat fitores ruse. Leverkusen mund te jete kryesues ne Bundeslige, por ne Champions e nisi me kemben e gabuar, me Monacon qe ju fal nje goli te Joao Moutinhos ne pjesen e dyte.
Ne grupin D, Borusia e Dortmundit u hakmorr ndaj Arsenalit per humbjen e nje viti me pare duke gjetur te nje italian udheheqesin e saj. Nje gol i Ciro Immobiles ne te 45-n i tregoi rrugen e rrjetes dhe sulmuesve te tjere, aq sa ne fraksionin e dyte, Aubemeyang rregulloi shenjestren duke shenuar dhe te dytin. Goditjen e madhe per pak sa nuk e beri ne debutimin e tij ne Champions si trajner Besnik Hasi, qe barazoi 1-1 ne transferte me Galatasaray e Prandelli.
als_Latn als_Latn als_Latn als_Latn als_Latn